Նոր դեմք ու դիմագիծ էր ստանում նաև մայրաքաղաք: Այստեղ բացի ճանապարհներից, վերակառուցվեցին հրապարակներ ու գետնանցումներ, կառուցվեց Սարալանջի էստակադան, Կասկադի համալիրը, վերակառուցվեցին գրեթե բոլոր մշակութային օջախները: Ի վերջո, իրականություն դարձավ նաև Թամանյանի երազանք Հյուսիսային պողոտան: Այնուհանդերձ բնակչության զբաղվածությունն ու տնտեսական աճը միայն շինարարությունով, ու այն սպասարկող ոլորտներով չէր սահմանափակվում, թեև այդ տարիներին շինարար մասնագիտետների պահանջարկը գերազանցում էր առաջարկին: Աննախադեպ էր փոքր և միջին բիզնեսի զարգացումը, որը նշանակում էր, որ ավելի ու ավելի շատ մարդ է ապահովված աշխատանքով և ինքն է աշխատատեղ ստեղծում: